Na temelju članka 15. Zakona o javnoj nabavi („Narodne novine“ broj 120/16), članka 5. i 6. Pravilnika o jednostavnoj nabavi („službeni glasnik općine Šodolovci“ broj 10/18 i 5/19) i članka 46. Statuta Općine Šodolovci („službeni glasnik Općine Šodolovci“ broj 2/21) općinski načelnik Općine Šodolovci dana 14. srpnja 2021. godine donosi

**ODLUKU**

**o početku postupka nabave komunalnog stroja-samohodne kosilice**

**(višenamjenskog stroja za održavanje zelenih površina)**

**I**

Općina Šodolovci donosi pisanu Odluku o početku postupka nabave komunalnog stroja-samohodne kosilice (višenamjenskog stroja za održavanje zelenih površina).

**II**

Podaci o Naručitelju:

Općina Šodolovci, Ive Andrića 3, Šodolovci, 31215 Ernestinovo, OIB 62765405304, tel.: 031/296-083, fax.: 031/296-082, e-mail: opcina-sodolovci@os.t-com.hr .

**III**

Vrsta postupka:

Postupak jednostavne nabave.

Predmet nabave:

Predmet nabave je nabava robe.

**IV**

Procijenjena vrijednost nabave iznosi 199.000,00 kuna (jednastotinadevedesetdevettisuća kuna) (iznos bez PDV-a).

**V**

Postupak javne nabave komunalnog stroja- samohodne kosilice (višenamjenskog stroja za održavanje zelenih površina) provest će se slanjem Poziva za dostavu ponude na adrese gospodarskih subjekata iz baze Općine Šodolovci te objavom Poziva na internetskim stranicama općine [www.sodolovci.hr](http://www.sodolovci.hr) a po okončanju postupka nabave i sklapanjem ugovora s odabranim ponuditeljem.

**VI**

Odgovorna osoba Naručitelja je općinski načelnik Općine Šodolovci Dragan Zorić.

U Povjerenstvo za provedbu postupka jednostavne nabave komunalnog stroja- samohodne kosilice (višenamjenskog stroja za održavanje zelenih površina), kao ovlašteni predstavnici Općine Šodolovci imenuju se:

1. Jovana Avrić- Predsjednik

2. Darija Ćeran- član

3. Ana Aleksić- član

Obveze i ovlasti članova Povjerenstva su koordiniranje pripreme i provođenje postupka nabave, otvaranje ponuda, sudjelovanje u pregledu i ocjeni ponuda, te obavljanje ostalih poslova u vezi s postupkom jednostavne nabave.

**VII**

Ova Odluka stupa na snagu danom donošenja.

KLASA: 406-05/21-01/1

URBROJ: 2121/11-02-21-5

Šodolovci, 14. srpnja 2021.

 OPĆINSKI NAČELNIK:

 Dragan Zorić